section_heading: Književno stvaralaštvo
paragraph_text: Josip Cazi književno je počeo djelovati još za vrijeme kad je prvi put bio na robiji. Pjesme je objavljivao u radničkom tisku i časopisima (Izraz) a poslije Drugoga svjetskog rata objavio je više knjiga s temama povijesti radničkoga pokreta i sindikata Hrvatske i Jugoslavije. Zbirku pjesama Pjesme borbe objavio je u Zagrebu 1951. godine. Cazijevo djelo Licem prema buri, tiskano 1954. godine u Beogradu, prevedeno je na mađarski, slovenski, makedonski, albanski i turski jezik, objavljivano je u više izdanja a u izdanju Matice hrvatske iz 1960. godine uvrštene su još i priče Generalni štrajk i Crveni karanfil.